title: Weston under Penyard
text: Weston under Penyard zo ur gêriadenn eus Bro-Saoz, e kontelezh Herefordshire.
  
  Douaroniezh 
  Emañ Weston er reter da Ross-on-Wye (Rhosan ar Wy e kembraeg), ur gêr eus Herefordshire ivez, met a zo war lez ar stêr Gwy, war harzoù Kembre. Anv un dorgenn hag ur c'hastell warni eo "Penyard".
  
  Istor 
  Er reter da Weston under Penyard ez eus aspadennoù eus un annez roman, anvet Ariconium, un anv hanter-keltiek ha hanter-latin marteze, hag en deus roet moarvat an anvioù Ergyng hag Archenfield. Ennañ e kaver an elfennoù
  are- (dirak, e-kichen) ha con-, chomet dizispleg.
  
  An anv Weston under Penyard a gaver roud anezhañ kerkent hag an Domesday Book (1086), dindan ar stumm Westune. Savet eo diwar elfennoù saoznek ha kembraek : west ("kornaoueg, kornôg"), ton ("kêr"), under ("dindan") ha Penyard ("beg ar c'harzh", "lec'h ma'z eus ur c'hloz").
  
  Notennoù
  
  Kêriadennoù Herefordshire